Evrópukeppni bikarhafa

Evrópukeppni bikarhafa (e. UEFA Cup Winners' Cup) var keppni í knattspyrnu. Fyrsta keppnin var haldin 1960-61 sú síðasta 1998-99. Eins og nafnið gefur til kynna var keppnin ætluð sigurvegurum í bikarkeppnum landa Evrópu. Í dag öðlast bikarmeistarar hins vegar þátttökurétt í Evrópudeild UEFA. Spænska stórliðið FC Barcelona var sigursælasta liðið í sögu keppninnar með fjóra meistaratitla.

Keppnisfyrirkomulag
Í nærri fjörutíu ára sögu keppninnar var alla tíð notast við sama keppnisfyrirkomulag: útsláttarkeppni þar sem félög mættust bæði heima og heiman. Undantekning frá þessu var úrslitaleikurinn sem haldinn var á hlutlausum velli, nema fyrsta árið þar sem leikinn var tvöfaldur úrslitaleikur. Keppnin hófst yfirleitt í september ár hvert og lauk í maímánuði.

Þátttökuliðin voru bikarmeistararnir frá hverju landi, en að auki gafst ríkjandi meisturum færi á að verja titil sinn, svo fremi að viðkomandi lið hefði ekki tryggt sér sæti í Evrópukeppni meistaraliða. Engu liði í sögu keppninnar tókst þó að verja titilinn.

Saga
Vinsældir Evrópukeppni meistaraliða sem og Borgakeppni Evrópu, forvera Evrópukeppni félagsliða sýndu fram á að eftirspurn væri eftir keppnum milli félagsliða víðsvegar að úr Evrópu. Út frá því spratt sú hugmynd að stofna sérstaka keppni fyrir sigurlið í bikarkeppnum álfunnar. Ekki voru þó allir sannfærðir um ágæti hugmyndinnar, meðal annars þar sem að bikarkeppnir voru í mörgum löndum í frekar litlum metum, öfugt við t.d. það sem tíðkaðist í Englandi og Skotlandi, þar sem úrslitaleikur bikarsins var talinn einn af hápunktum hvers knattspyrnuárs. Tilkoma mótsins varð því til þess að lyfta bikarkeppnum víða um lönd, enda þátttaka í Evrópukeppni talin eftirsóknarverð.

Fyrsta keppnin var haldin veturinn 1960-1 með þátttöku tíu liða. Mótið hafði ekki fulla formlega stöðu sem Evrópukeppni á vegum UEFA, en hefð er þó fyrir því að telja sigurvegara hennar, ítalska liðið Fiorentina fyrstu sigurvegarana í sögu keppninnar. Þetta fyrsta ár var leikið heima og heiman í úrslitunum og voru mótherjarnir Rangers. Þegar á öðru ári keppninnar áttu velflest aðildarlönd UEFA sinn fulltrúa.

Eftir að Evrópukeppni félagsliða kom til, var goggunarröð Evrópumótanna skilgreind á þá leið að Evrópukeppni meistaraliða væri æðst, þá kæmi Evrópukeppni bikarhafa og því næst Evrópukeppni félagsliða. Var þessi röðun látin ráða því í hvaða röð félagslið veldust í keppnirnar, t.d. kepptu lið sem urðu bæði bikarmeistarar og höfnuðu í öðru sæti í landsdeild sinni í Evrópukeppni bikarhafa. Engu að síður var Evrópukeppni félagsliða í hugum margra knattspyrnuáhugamanna talin sterkari og þar með merkari keppni, einkum eftir að þátttökuliðum frá sterkari þjóðunum var fjölgað í þeirri keppni. Þrátt fyrir það hróflaði UEFA ekki við goggunarröð sinni og voru sigurliðin í Evrópukeppni meistaraliða og Evrópukeppni bikarhafa látin mætast á hverju hausti til að berjast um titilinn Evrópumeistari meistaranna.

Úrslitaviðureignir
 Ár SigurvegariÚrslit2. sætiKeppnisstaður	1960-61		 Fiorentina 2:020px Rangers	Ibrox Stadium, Glasgow			 Fiorentina	2:120px RangersCommunale Stadium, Flórens	1961-62		 Atlético Madrid 3:0 (e.aukaleik) Fiorentina Neckarstadion, Stuttgart	1962-63		 Tottenham 5:1 Atlético Madrid De Kuip, Rotterdam	1963-64		  Sporting Lissabon 1:0 (e. aukaleik) MTK BudapestBosuil Stadium, Antwerpen	1964-65		  West Ham 2:0  1860 MünchenWembley, Lundúnum	1965-66		  Borussia Dortmund 2:1 (e.framl.) LiverpoolHampden Park, Glasgow	1966-67		  Bayern München 1:0 (e.framl.) 20px RangersStädtisches Stadion, Nürnberg	1967-68		 AC Milan 2:0 Hamburger SV De Kuip, Rotterdam	1968-69		 20px Slovan Bratislava 3:2  BarcelonaSt. Jakob Stadium, Basel	1969-70		  Manchester City2:1  Górnik ZabrzePrater Stadium, Vínarborg	1970-71		 Chelsea 2:1 (e.aukaleik) Real Madrid Karaiskakis Stadium, Píreus	1971-72		 20px Rangers 3:2 20px Dynamo MoskvaCamp Nou, Barcelona	1972-73		  AC Milan (2) 1:0 Leeds UnitedKaftanzoglio Stadium, Þessalóníku	1973-74		 20px 1. FC Magdeburg 2:0 AC MilanDe Kuip, Rotterdam	1974-75		 20px Dynamo Kíev 3:0 FerencvárosSt. Jakob Stadium, Basel	1975-76		 RSC Anderlecht 4:2  West Ham Heysel Stadium, Brussel	1976-77		 Hamburger SV 2:0  RSC Anderlecht Ólympíuleikvangurinn, Amsterdam	1977-78		  RSC Anderlecht (2) 4:0 Austria WienParc des Princes, París	1978-79		  Barcelona 4:3 (e.framl.) Fortuna DüsseldorfSt. Jakob Stadium, Basel	1979-80		 Valencia CF 0:0 (5:4 e.vítak.) Arsenal Heysel Stadium, Brussel	1980-81		 20px Dinamo Tbilisi2:1 20px Carl Zeiss JenaRheinstadion, Düsseldorf	1981-82		  Barcelona (2) 2:1  Standard LiègeCamp Nou, Barcelona	1982-83		 20px Aberdeen 2:1 (e.framl.) Real MadridNya Ullevi, Gautaborg 	1983-84		 Juventus 2:1 Porto St. Jakob Stadium, Basel	1984-85		 Everton 3:1 Rapid Vín De Kuip, Rotterdam	1985-86		 20px Dynamo Kíev (2) 3:0 Atlético MadridStade de Gerland, Lyon	1986-87		 20px Ajax 1:0 20px Lokomotive LeipzigSpiros Louis Stadium, Aþenu	1987-88		 KV Mechelen 1:0 20px Ajax Stade de la Meinau, Strasbourg	1988-89		  Barcelona (3) 2:0 U.C. SampdoriaWankdorf Stadium, Bern	1989-90 	  U.C. Sampdoria2:0 (e.framl.)  RSC AnderlechtNya Ullevi, Gautaborg	1990-91		  Manchester United 2:1 BarcelonaDe Kuip, Rotterdam	1991-92		  Werder Bremen 2:0  AS MonacoLjósvangur, Lissabon	1992-93		 ¼ Parma 3:1  Royal AntwerpWembley, Lundúnum	1993-94		  Arsenal1:0 ParmaParken, Kaupmannahöfn	1994-95		  Real Zaragoza2:1 (e.framl.) ArsenalParc des Princes, París	1995-96		  Paris Saint-Germain 1:0 Rapid WienStade Roi Baudouin, Brussel	1996-97		  Barcelona (4)1:0 Paris Saint-GermainDe Kuip, Rotterdam	1997-98		 Chelsea (2) 1:0 VfB Stuttgart Råsunda Stadium, Stokkhólmi	1998-99		 S.S. Lazio 2:1 RCD Mallorca Villa Park, Birmingham

Flokkur:Knattspyrnumót og -keppnir félagsliða